Source: http://uva.sk/infoservis.html
Timestamp: 2019-01-22 23:50:33+00:00

Document:
Úradná tabuľaVýberové konaniePoskytovanie informáciíOchrana osobných údajov
Žiadne dokumenty na zverejnenie.
Poskytovanie informácií.
Miesto, čas a spôsob, akým možno získavať informácie, informácie o tom, kde možno podať žiadosť, návrh, podnet, sťažnosť alebo iné podanie (ustanovenie § 5 ods. 1 písm. b) zákona č. 211/2000 Z. z.)
Žiadosti o sprístupnenie informácií podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov vybavuje referát vnútornej kontroly a sťažností Úradu vládneho auditu.
elektronicky: info(at)uva.sk
telefonicky: 045/5240031, 045/5240011, 02/48212912
telefaxom: 045/5240050, 02/48212999
osobne: na referáte správy pracoviska v Bratislave, vo Zvolene, v Košiciach v pracovných dňoch pondelok - štvrtok v čase 9,00 hod. – 14,00 hod., piatok v čase 9,00 hod. - 13,00 hod.
Podávanie sťažností, návrhov, podnetov a iných podaní
Sťažnosti možno podať podľa zákona č. 9/2010 Z. z. o sťažnostiach v znení neskorších predpisov:
v listinnej podobe:
v elektronickej podobe e-mailom: staznosti(at)uva.sk
v elektronickej podobe prostredníctvom ústredného portálu verejnej správy
telefaxom: fax : 045/5240050, 02/48212999
Petície možno podať podľa zákona č. 85/1990 Zb. v znení neskorších predpisov:
elektronicky (podpísaná zaručeným elektronickým podpisom): podatelna(at)uva.sk, uva(at)uva.sk
Ostatné podnety, návrhy a podania možno podať:
elektronicky: podatelna(at)uva.sk, uva(at)uva.sk
Miesto, lehota a spôsob podania opravného prostriedku a možnosti súdneho preskúmania rozhodnutia povinnej osoby vrátane výslovného uvedenia požiadaviek, ktoré musia byť splnené (ustanovenie § 5 ods. 1 písm. c) zákona č. 211/2000 Z. z.)
Opravné prostriedky v zmysle ustanovenia § 19 zákona č. 211/2000 Z. z.
Proti rozhodnutiu o odmietnutí požadovanej informácie možno v zmysle ustanovenia § 19 zákona č. 211/2000 Z. z. podať odvolanie.
Miesto podania opravného prostriedku: Úrad vládneho auditu T. G. Masaryka 10 960 01 Zvolen
Lehota podania opravného prostriedku: 15 dní od doručenia rozhodnutia alebo márneho uplynutia lehoty na rozhodnutie o žiadosti podľa ustanovenia § 17 zákona č. 211/2000 Z. z.
Spôsob podania opravného prostriedku: Písomne.
Rozhodovanie o opravnom prostriedku:
O odvolaní rozhoduje Ministerstvo financií SR. Odvolací orgán rozhodne o odvolaní v lehote do 15 dní od doručenia odvolania ÚVA. Ak odvolací orgán v tejto lehote nerozhodne, predpokladá sa, že vydal rozhodnutie, ktorým odvolanie zamietol a napadnuté rozhodnutie potvrdil; za deň doručenia tohto rozhodnutia sa považuje druhý deň po uplynutí lehoty na vydanie rozhodnutia.
Možnosti súdneho preskúmania rozhodnutia:
Rozhodnutie o odmietnutí žiadosti možno preskúmať v súdnom konaní podľa ustanovení § 244 a nasl. Občianskeho súdneho poriadku.
Požiadavky, ktoré musia byť splnené: Nie sú stanovené.
Opravné prostriedky v zmysle zákona č. 71/1967 Zb. o správnom konaní v znení neskorších predpisov
Proti rozhodnutiu v správnom konaní je podľa ustanovenia § 53 a § 54 zákona č. 71/1967 Zb. o správnom konaní v znení neskorších predpisov možné podať odvolanie. Odvolanie má podľa ustanovenia § 55 ods. 1 zákona č. 71/1967 Zb. o správnom konaní v znení neskorších predpisov odkladný účinok.
Miesto podania opravného prostriedku: Miesto podania opravného prostriedku je určené podľa miesta vydania rozhodnutia:
Úrad vládneho auditu, pracovisko Zvolen, Oddelenie správneho konania, T. G. Masaryka 10, P.O.BOX 194, 960 01 Zvolen
Úrad vládneho auditu, pracovisko Bratislava, Oddelenie správneho konania, Drieňová 34, 826 50 Bratislava 29
Úrad vládneho auditu, pracovisko Košice, Oddelenie správneho konania, Komenského 52, 040 92 Košice
Lehota podania opravného prostriedku: 15 dní odo dňa doručenia rozhodnutia.
Písomne, ústne do zápisnice, elektronickými prostriedkami podpísané zaručeným elektronickým podpisom, telegraficky alebo telefaxom (treba doplniť písomne alebo ústne do troch dní). Z odvolania musí byť zrejmé, kto ho podáva, akej veci sa týka a čo sa navrhuje.
O opravnom prostriedku rozhoduje Ministerstvo financií SR.
Rozhodnutie je preskúmateľné súdom po vyčerpaní riadneho opravného prostriedku.
Požiadavky, ktoré musia byť splnené pri preskúmaní rozhodnutia súdom:
Pri rozhodnutí správneho orgánu vydaného v správnom konaní je žalovaným správny orgán, ktorý rozhodol v poslednom stupni.
Žaloba musí okrem všeobecných náležitostí podania obsahovať označenie rozhodnutia a postupu správneho orgánu, ktoré napadá, vyjadrenie, v akom rozsahu sa toto rozhodnutie a postup napadá, uvedenie dôvodov, v čom žalobca vidí nezákonnosť rozhodnutia a postupu správneho orgánu, a aký konečný návrh robí.
Žalobca musí byť zastúpený advokátom, pokiaľ nemá právnické vzdelanie buď sám, alebo jeho zamestnanec (člen), ktorý zaňho na súde koná.
Žaloba sa musí podať do dvoch mesiacov od doručenia rozhodnutia správneho orgánu v poslednom stupni, pokiaľ osobitný zákon neustanovuje inak. Zameškanie lehoty nemožno odpustiť.
Postup, ktorý musí povinná osoba dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať (ustanovenie § 5 ods. 1 písm. d) zákona č. 211/2000 Z. z.)
elektronicky: info@uva.sk
telefonicky : 045/5240031, 045/5240011, 02/48212912
Zostavenie žiadosti
Žiadosť je považovaná za úplnú, ak obsahuje nasledovné náležitosti:
1. názov povinnej osoby 2. meno, priezvisko, názov alebo obchodné meno žiadateľa, jeho adresa pobytu alebo sídlo 3. presné vymedzenie požadovaných informácií 4. návrh spôsobu sprístupnenia informácií
Požadované informácie sprístupňuje ÚVA v závislosti od ich charakteru a podľa návrhu žiadateľa ústne, telefonicky, poštou, faxom, elektronickou poštou, nahliadnutím do spisov vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením kópií predlôh s požadovanými informáciami.
Nevidiaca osoba je oprávnená požadovať sprístupnenie informácie napísanej slepeckým (Braillovým) písmom. Pri podaní žiadosti predloží kópiu preukazu občana s ťažkým zdravotným postihnutím s červeným pásom, na ktorého zadnej strane je vyznačený druh zdravotného postihnutia „Nevidiaci-Blind“.
Slabozraká osoba je oprávnená požadovať sprístupnenie informácie napísanej zväčšeným typom písma. Pri podaní žiadosti predloží kópiu preukazu občana s ťažkým zdravotným postihnutím.
Lehotou pre vybavenie žiadosti o sprístupnenie informácií je do 8 pracovných dní odo dňa podania žiadosti alebo odo dňa odstránenia nedostatkov žiadosti (doplnenia predpísaných náležitostí) a do 15 pracovných dní, ak sa sprístupňuje informácia nevidiacej osobe.
Zo závažných dôvodov je možné uvedenú lehotu predĺžiť najviac o 8 pracovných dní a o 15 pracovných dní, ak sa sprístupňuje informácia nevidiacej osobe.
Predĺženie lehoty oznámi ÚVA žiadateľovi bezodkladne, najneskôr pred uplynutím 8 dňovej lehoty resp. 15 dňovej lehoty ak sa sprístupňuje informácia nevidiacej osobe. V oznámení uvedie dôvody, ktoré viedli k predĺženiu lehoty.
Ak ÚVA poskytne žiadateľovi požadované informácie v požadovanom rozsahu, požadovaným alebo dohodnutým spôsobom a v zákonom určenej lehote, urobí rozhodnutie zápisom v príslušnom spise. Proti takému rozhodnutiu nemožno podať opravný prostriedok.
Ak ÚVA žiadosti nevyhovie hoci len sčasti, vydá o tom v zákonom stanovenej lehote písomné rozhodnutie. Rozhodnutie nevydá, ak bola žiadosť odložená z dôvodu jej neúplnosti a nedoplnenia chýbajúcich náležitostí žiadateľom.
Spôsob úhrady nákladov za sprístupnenie informácií je uvedený v Sadzobníku úhrad nákladov za sprístupnenie informácií podľa ustanovenia § 21 ods. 1 zákona č. 211/2000 Z. z. .
Postup ÚVA pri vybavovaní sťažností podľa zákona č. 9/2010 Z. z. o sťažnostiach v znení neskorších predpisov
Sťažnosť možno podať v listinnej podobe:
Sťažnosť musí byť písomná a možno ju podať v listinnej podobe alebo v elektronickej podobe. Sťažnosť musí obsahovať meno, priezvisko, adresu pobytu sťažovateľa. Ak sťažnosť podáva právnická osoba, musí obsahovať jej názov a sídlo, meno a priezvisko osoby oprávnenej za ňu konať. Sťažnosť v listinnej podobe musí byť sťažovateľom podpísaná. Sťažnosť, ktorá neobsahuje uvedené náležitosti ÚVA odloží. Sťažnosť musí byť čitateľná a zrozumiteľná. Musí z nej byť jednoznačné, proti komu smeruje, na aké nedostatky poukazuje, čoho sa sťažovateľ domáha.
ÚVA je povinný prešetriť a vybaviť sťažnosť, na ktorú je vecne príslušný do 60 pracovných dní odo dňa, keď mu bola sťažnosť doručená. Ak je sťažnosť náročná na prešetrenie môže riaditeľ ÚVA predĺžiť lehotu na jej vybavenie o ďalších 30 pracovných dní.
Sťažnosť je vybavená odoslaním písomného oznámenia výsledku prešetrenia sťažnosti sťažovateľovi poštovou prepravou (doporučenou zásielkou). V oznámení ÚVA uvedie, či je sťažnosť opodstatnená alebo neopodstatnená.
Postup ÚVA pri vybavovaní petícií podľa zákona č. 85/1990 Zb. o petičnom práve v znení neskorších predpisov
Petície možno podať poštou na adresu:
elektronicky: (podpísaná zaručeným elektronickým podpisom): podatelna(at)uva.sk, uva(at)uva.sk
Petícia musí byť písomná, označená slovom „petícia“ a musí obsahovať predmet verejného alebo iného spoločného záujmu. Každý člen petičného výboru musí uviesť svoje meno, priezvisko, adresu trvalého pobytu, zástupca k týmto údajom pripojí svoj podpis.
Lehota na vybavenie petície
ÚVA je povinný prešetriť, vybaviť petíciu a písomne oznámiť výsledok vybavenia petície, na ktorú je vecne príslušný do 30 pracovných dní od doručenia. Ak nie je možné vybaviť petíciu v lehote do 30 pracovných dní od jej doručenia, ÚVA je povinný vybaviť petíciu v ďalšej lehote 30 pracovných dní.
Výsledok vybavenia petície sa oznamuje písomne doporučenou zásielkou.
Postup ÚVA pri vybavovaní ostatných podaní, ktoré nie sú žiadosťami, sťažnosťami a petíciami
Ostatné podnety, návrhy a podania možno podať poštou na adresu:
Ak nie je vybavenie podania upravené osobitným predpisom, podanie vybaví ÚVA v lehote do 30 dní od jeho doručenia.
Ak vybavenie podania je upravené osobitným predpisom (napr.: zákon o rozpočtových pravidlách, zákon o cenách a pod.), ÚVA vybaví podanie v lehote 20 dní od ukončenia vládneho auditu.
Prehľad predpisov, pokynov, inštrukcií, výkladových stanovísk, podľa ktorých povinná osoba koná a rozhoduje, alebo ktoré upravujú práva a povinnosti fyzických osôb a právnických osôb vo vzťahu k povinnej osobe (ustanovenie § 5 ods. 1 písm. e) zákona č. 211/2000 Z. z.)
ÚVA koná a rozhoduje najmä podľa nasledovných právnych noriem a predpisov:
- Zákon č. 357/2015 Z. z. o finančnej kontrole a audite a o zmene a doplnení niektorých zákonov
- Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
- Zákon č. 583/2004 Z. z. o rozpočtových pravidlách územnej správy a o zmene a doplnení niektorých zákonov v znení neskorších predpisov
- Zákon č. 71/1967 Zb. o správnom konaní (správny poriadok) v znení neskorších predpisov
- Zákon Národnej rady Slovenskej republiky č. 10/1996 Z .z. o kontrole v štátnej správe v znení neskorších predpisov
- Zákon č. 9/2010 Z. z. o sťažnostiach v znení neskorších predpisov
- Zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov
- Zákon č. 374/2014 Z. z. o pohľadávkach štátu v znení neskorších predpisov
- Zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov
- Zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení neskorších predpisov
- Zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov
- Zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov
- Zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov
- Zákon č. 552/2003 Z. z. o výkone práce vo verejnom záujme v znení neskorších predpisov
- Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov
- Zákon č. 264/2008 Z. z. o kolkových známkach a o zmene a doplnení niektorých zákonov v znení neskorších predpisov
- Zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov
- Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 357/2015 Z. z.
- Zákon č. 85/1990 Zb. o petičnom práve v znení neskorších predpisov
- Zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov
- Zákon Národnej rady Slovenskej republiky č. 202/1995 Z. z. Devízový zákon a zákon, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov
- Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov
- Zákon Národnej rady Slovenskej republiky č. 18/1996 Z. z. o cenách v znení neskorších predpisov
- Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov,
- Vyhláška Ministerstva financií slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov
- Vyhláška Ministerstva financií Slovenskej republiky č. 275/2014 Z. z. o zaručenej konverzii
Sadzobník správnych poplatkov, ktoré povinná osoba vyberá za správne úkony a sadzobník úhrad za sprístupnenie informácií
Úrad vládneho auditu vyberá za správne úkony správne poplatky v súlade so zákonom Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, 1. časť Všeobecná správa, Položka 2, písm. a)
https://www.slov-lex.sk/pravne-predpisy/SK/ZZ/1995/145/20180101
Sadzobník úhrad za sprístupnenie informácie
Zaručená konverzi
Úrad vládneho auditu vykonáva v súlade so štvrtou časťou zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov zaručenú konverziu.
V zmysle ustanovenia § 39 ods. 10 predmetného zákona orgán verejnej moci môže odmietnuť vykonať zaručenú konverziu dokumentu, ktorého nie je pôvodcom; to neplatí, ak na orgán verejnej moci prešli kompetencie pôvodcu dokumentu alebo orgán verejnej moci je nástupcom pôvodcu dokumentu
https://www.slov-lex.sk/pravne-predpisy/SK/ZZ/2013/305/2018020
V zmysle ustanovenia § 30 ods. 10 zákona č. 357/2015 Z. z. o finančnej kontrole a audite a o zmene a doplnení niektorých zákonov na Úrad vládneho auditu prešla pôsobnosť zrušených správ finančnej kontroly (Správa finančnej kontroly Bratislava, Správa finančnej kontroly Zvolen a Sprava finančnej kontroly Košice).
https://www.slov-lex.sk/pravne-predpisy/SK/ZZ/2015/357/20160101
Sadzobník úrad za zaručenú konverziu ustanovuje príloha k Vyhláške Ministerstva financií Slovenskej republiky č. 275/2014 Z. z. o zaručenej konverzii.
https://www.slov-lex.sk/pravne-predpisy/SK/ZZ/2014/275/20141015
Zoznam utajovaných skutočností bol vydaný Interným riadiacim aktom Úradu vládneho auditu č. 22/2016 Rozhodnutie riaditeľky Úradu vládneho auditu o vydaní Zoznam utajovaných skutočností v pôsobnosti Úradu vládneho auditu s platnosťou od 01. 08. 2016. V zmysle ustanovenia § 2 ods. 3 Nariadenia vlády Slovenskej republiky č. 216/2004 Z. z., ktorým sa ustanovujú oblasti utajovaných skutočností, zoznam utajovaných skutočností právnickej osoby je verejný.
IRA č. 22/2016Späť na vrch stránky
Informačná povinnosť Úradu vládneho auditu

References: § 5
 § 5
 § 19
 § 19
 § 17
 § 244
 § 53
 § 54
 § 55
 § 5
 § 21
 § 5
 § 39
 § 30
 § 2